Terje Søviknes brakk ankelen etter swingdans
Terje Søviknes (Frp) deler nyheten selv på sin Facebook-side. Der har han lagt ut et bilde fra sykehussengen av foten sin med gips omtrent til kneet. «Ingen god inngang til en hektisk valgkamp. Ankelbrudd etter swingdans av alle ting. Venter på avklaring om operasjon. Valgkamp blir det uansett – landet rundt på krykker», skriver Søviknes. Det var Nettavisen som først omtalte saken. – Maks uflaks, skriver Søviknes i en SMS til VG. Anne Rimmen var også uheldig: Dundret foten inn i en barnevogn – brakk tåa Han var akkurat i gang med en 6 ukers Olje for arbeid og velferd-turne langs hele kysten da uhellet inntraff. – Var et uhell under swingdans på vått underlag på en terrasse, på en sommerfest hos gode venner, forteller han. Olje- og energiministeren er likevel tydelig på at det blir valgkamp etter hvert. – Men først operasjon på Haukeland sykehus i løpet av uken. Uansett blir det gips og krykker i seks uker, sier han. Kongelig ankelbrudd: Prins Sverre Magnus går med gips og krykker Han avslører at han ikke har planer om å la gipsen forbli hvit i seks uker. – Vi får la Siv og Erna signere om de vil. Og få på plass litt blåfarge og en Frp-logo, sier han med et smil.
Men valgkamp blir det likevel ifølge olje- og energiministeren.